Σε συμφωνία με την ΚΟΝΑΜΙ για να συμμετέχει στην επόμενη έκδοση του Pro Evolution Soccer ήρθε η ΑΕΚ, επιστρέφοντας μετά από τρία χρόνια απουσίας σε FIFA και Pro Evolution.

Τη συμμετοχή της στην επόμενη έκδοση του Pro Evolution Soccer οριστικοποίησε η ΑΕΚ μετά τη συμφωνία που πέτυχε με την KONAMI.

Η Ένωση επιστρέφει έτσι μετά από τρία χρόνια τόσο στο FIFA όσο και στο Pro Evolution, στα δύο δημοφιλέστερα δηλαδή ποδοσφαιρικά video games.

Παράλληλα η ΑΕΚ αποδέχτηκε την πρόσκληση για να συμμετέχει στην κριτική επιτροπή των Sports Marketing Awards, που αποτελεί έναν καινούργιο θεσμό. Μάλιστα στην Ένωση θεωρούν κάτι τέτοιο ιδιαίτερα τιμητικό αφού πρόκειται για έναν σημαντικό θεσμό.